Document ID: 32009D0759

KOMISSION PÄÄTÖS,
tehty 15 päivänä lokakuuta 2009,
päätöksen 2008/155/EY muuttamisesta päätöksen soveltamisajan sekä tiettyjen Australiassa, Kanadassa, Uudessa-Seelannissa ja Amerikan yhdysvalloissa toimivien alkionsiirtoryhmien ja alkiontuotantoryhmien osalta
(tiedoksiannettu numerolla K(2009) 7730)
(ETA:n kannalta merkityksellinen teksti)
(2009/759/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 8 artiklan 1 kohdan,
sekä katsoo seuraavaa:
(1)
Naudansukuisten eläinten alkioiden yhteisöön suuntautuvaan tuontiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta 14 päivänä helmikuuta 2008 tehdyssä komission päätöksessä 2008/155/EY (2) säädetään, että jäsenvaltiot saavat sallia naudansukuisten kotieläinten alkioiden tuonnin kolmansista maista ainoastaan, jos alkiot on kerännyt, käsitellyt ja varastoinut kyseisen päätöksen liitteenä olevassa luettelossa mainittu alkionsiirtoryhmä tai alkiontuotantoryhmä.
(2)
Direktiivin 89/556/ETY 8 artiklaa on muutettu tietojen kirjaamiseen ja julkaisemiseen eläinlääkinnän ja kotieläinjalostuksen aloilla sovellettavien menettelyjen yksinkertaistamisesta ja direktiivien 64/432/ETY, 77/504/ETY, 88/407/ETY, 88/661/ETY, 89/361/ETY, 89/556/ETY, 90/426/ETY, 90/427/ETY, 90/428/ETY, 90/429/ETY, 90/539/ETY, 91/68/ETY, 91/496/ETY, 92/35/ETY, 92/65/ETY, 92/66/ETY, 92/119/ETY, 94/28/EY ja 2000/75/EY, päätöksen 2000/258/EY sekä direktiivien 2001/89/EY, 2002/60/EY ja 2005/94/EY muuttamisesta 15 päivänä heinäkuuta 2008 annetun neuvoston direktiivin 2008/73/EY (3) 6 artiklan 2 kohdalla. Kyseistä muutosta sovelletaan 1 päivästä tammikuuta 2010, ja sen seurauksena naudansukuisia eläimiä koskevaa alkionsiirtoryhmien ja alkiontuotantoryhmien luetteloa ei enää vahvisteta komission päätöksellä. Sen vuoksi päätöstä 2008/155/EY olisi sovellettava ainoastaan 31 päivään joulukuuta 2009.
(3)
Australia, Kanada, Uusi-Seelanti ja Amerikan yhdysvallat ovat pyytäneet, että kyseiseen luetteloon tehtäisiin muutoksia näitä maita koskevien tietojen osalta siltä osin kuin on kyse tietyistä alkionsiirtoryhmistä ja alkiontuotantoryhmistä. Australia, Kanada, Uusi-Seelanti ja Amerikan yhdysvallat ovat antaneet takeet direktiivissä 89/556/ETY vahvistettujen asianomaisten sääntöjen noudattamisesta, ja näiden kolmansien maiden eläinlääkintäviranomaiset ovat virallisesti hyväksyneet kyseessä olevat alkionsiirtoryhmät ja alkiontuotantoryhmät yhteisöön suuntautuvaa vientiä varten.
(4)
Sen vuoksi päätöstä 2008/155/EY olisi muutettava.
(5)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Muutetaan päätös 2008/155/EY seuraavasti.
1.
Lisätään artikla seuraavasti:
”2 a artikla
Tätä päätöstä sovelletaan 31 päivään joulukuuta 2009.”
2.
Muutetaan liite tämän päätöksen liitteen mukaisesti.
2 artikla
Tämä päätös on osoitettu kaikille jäsenvaltioille.
Tehty Brysselissä 15 päivänä lokakuuta 2009.

Labels: 16
5
7
3
0
6